Βρίσκω ομορφιά στο σκοτάδι.
Έχει απήχηση στην ψυχή μου.
Η μουσική που κάνω λέγεται μπλακ μέταλ.
Είναι καταστροφή και…
καταδίκη.
Το Μόρμπιντ είναι το καλλιτεχνικό μου όνομα.
Είναι η φυσική περιγραφή του σκοτεινού υποσυνειδήτου μου.
Όλοι έχουμε έναν σκιώδη εαυτό.
Όλοι έχουν έναν μυστικό εαυτό που κρύβουν από τους άλλους.
Εγώ αγκαλιάζω το τέρας που έχω μέσα μου.
Μπορώ να κάνω ό,τι θέλω όταν είμαι ο Μόρμπιντ.
Τη βγάζω καθαρή.
Αν είναι αιματηρό, είναι αιματηρό.
Και μερικές φορές το παρατραβάω.
ΜΟΡΜΠΙΝΤ - ΞΕΝΟΔΟΧΕΙΟ CECIL
Ο Μόρμπιντ πρέπει να σκότωσε την Ελίσα Λαμ.
ΑΝΑΡΤΗΣΗ
Έμενε στο ξενοδοχείο.
Ήταν εύκολος στόχος. Τη χειραγώγησε εύκολα αυτός ο αλήτης.
Τον υποψιάζονται όλοι.
Ο κόσμος πίστευε ότι κάθε συσχέτιση αυτού του Μόρμπιντ…
Βρίσκομαι στο ξενοδοχείο Cecil.
…με την Ελίσα Λαμ,
δεν μπορούσε να είναι σύμπτωση.
Οπότε υπήρξε έκκληση ώστε να γίνει κάτι για τον Μόρμπιντ.
Πρέπει να τον βρούμε.
Ποιος είναι αυτός ο τύπος;
Ανακαλύπτουν ότι το όνομά του είναι Πάμπλο Βεργκάρα.
ΕΥΧΑΡΙΣΤΩ, ΦΙΛΕ!
Κι άρχισαν να του γράφουν.
Εσύ σκότωσες την Ελίσα Λαμ, έτσι;
Γαμημένε δολοφόνε.
Πες την αλήθεια!
Προς έκπληξή τους, απάντησε αναρτώντας ένα βίντεο.
Είμαι ο Μόρμπιντ.
Ήθελα να σας πληροφορήσω ότι είμαι αθώος.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η νεκροψία ολοκληρώθηκε,
αλλά θα αργήσουμε πολύ να μάθουμε τι συνέβη στην Ελίσα Λαμ.
Μαζί μας η Τζίνα.
Πολλοί ήλπιζαν ότι η νεκροψία θα μας έδινε απαντήσεις.
Θα αργήσουμε να πάρουμε απαντήσεις.
Σήμερα ο ιατροδικαστής μας είπε
ότι η αιτία θανάτου παραμένει ασαφής
και θα χρειαστούν κι άλλες εξετάσεις για να τη μάθουμε.
ΚΟΜΗΤΕΙΑ ΛΟΣ ΑΝΤΖΕΛΕΣ ΓΡΑΦΕΙΟ ΙΑΤΡΟΔΙΚΑΣΤΗ
ΕΠΙΚΕΦΑΛΗΣ ΙΑΤΡΟΔΙΚΑΣΤΗΣ
Το γραφείο του ιατροδικαστή έχει την τελευταία λέξη
για το τι συμβαίνει με το άτομο.
Έχουν μια ιστορία και στο τέλος
θέλουμε να δώσουμε ένα τέλος στην ιστορία αυτή.
Και στην περίπτωση της Ελίσα Λαμ, μετά τη νεκροψία,
δεν ξέραμε αν ήταν εγκληματική ενέργεια, αυτοκτονία ή θάνατος από ατύχημα.
Οπότε έπρεπε να περιμένουμε μερικές εβδομάδες
για τα αποτελέσματα των εξετάσεων.
Τελικά, πήρα τα αποτελέσματα των τοξικολογικών εξετάσεων.
Λόγω της παράξενης συμπεριφοράς της στο ασανσέρ,
μια πιθανότητα είναι να πήρε ναρκωτικό που προκαλεί παραισθήσεις.
Αλλά δεν διαπίστωσα απόδειξη
κατανάλωσης αλκοόλ ή χρήσης παράνομου ναρκωτικού.
ΑΡΝΗΤΙΚΟ
Όταν υπάρχει ιστορικό κατάθλιψης ή διπολικής διαταραχής,
ένα από τα πράγματα που μπορείς να ψάξεις
είναι αν πήρε πολλά χάπια για να αυτοκτονήσει…
και δεν βρήκα τίποτα.
Οι μόνες ουσίες που ταυτοποιήθηκαν ήταν τα συνταγογραφημένα φάρμακα
για τη διπολική διαταραχή,
τα οποία έπρεπε να παίρνει.
Ωστόσο,
τα επίπεδα των φαρμάκων ήταν πολύ χαμηλά.
Είναι ενδιαφέρον.
Κοιτάζοντας την περιγραφή των φαρμάκων
που βρέθηκαν στο σημείο, στα μπουκαλάκια της…
ΟΝΟΜΑ ΦΑΡΜΑΚΟΥ
υπήρχαν περισσότερα χάπια στα μπουκαλάκια
απ' όσα θα έπρεπε για την ημερομηνία των συνταγογραφήσεων.
Όταν κοιτάξαμε πάλι όλα τα επίπεδα στα αποτελέσματα των τοξικολογικών
και τα συγκρίναμε με τα φάρμακα που βρήκαμε στο σημείο,
όλα έδειχναν ότι έπαιρνε μικρότερες δόσεις φαρμάκων.
Γιατί να το κάνει αυτό;
Τι πραγματικά συνέβαινε;
Ψάχνοντας απαντήσεις, είναι σημαντικό να έχουμε μια ιδέα για τη ζωή της
πριν έρθει στο Λος Άντζελες
και τι μπορεί να έπαιξε ρόλο στις τελευταίες της μέρες,
πριν καταλήξει στη δεξαμενή.
Τι θα έκανα χωρίς ίντερνετ;
Υποθέτω ότι περιφερόμαστε στο ίντερνετ
γιατί δεν μπορούμε να βρούμε στις προσωπικές μας ζωές
την απαραίτητη για επιβίωση ανθρώπινη επαφή.
Οπότε ψάχνουμε αδιάκοπα στο ίντερνετ μόνοι.
ΑΝΑΡΤΗΣΗ
Όταν προσπαθούμε να λύσουμε το μυστήριο με την Ελίσα,
συνθέτουμε το παζλ
και αποκτούμε καλύτερη κατανόηση
του τι συνέβαινε στο μυαλό της.
Μπορούμε να είμαστε συμπονετικοί.
Θύμισε στον άλλον ότι είσαι άνθρωπος και είναι άνθρωπος.
Αν απλώς ακούσεις, θα καταλάβεις περισσότερα.
Η Ελίσα ήταν πολύ συνεσταλμένη, έξυπνη
κι όσο διαβάζεις το Tumblr της, την καταλαβαίνεις
γιατί οι αναρτήσεις της ήταν κατάθεση ψυχής.
Σύμφωνα με κάποιους,
έχω "χημική ανισορροπία".
Μπορώ να μείνω στο μυαλό κάποιου άλλου;
Μακάρι να καταλάβαινε κάποιος γύρω μου.
Η διπολική διαταραχή είναι στίγμα για τους περισσότερους
κι ακατανόητη για τους πιο πολλούς.
Η αστάθεια της διάθεσης του ατόμου έχει σκαμπανεβάσματα.
Έχουν κατάθλιψη και μανία,
μειωμένη ανάγκη για ύπνο, βομβαρδισμό σκέψεων, ρισκάρουν περισσότερο,
και γενικά, η καλύτερη θεραπεία είναι τα φάρμακα
συν η γνωσιακή συμπεριφοριστική ψυχοθεραπεία.
Σε μερικές αναρτήσεις, η Ελίσα έδειχνε ότι είχε πρόβλημα
με την ψυχική της ασθένεια και τα πολλά φάρμακά της.
Τα χάπια αυτά τα αποκαλώ το πρωινό των πρωταθλητών
και δεν μ' αρέσει που τα παίρνω κάθε μέρα.
Έπαιρνε τουλάχιστον τέσσερα φάρμακα.
Αντικαταθλιπτικά, σταθεροποιητή διάθεσης και ένα άτυπο αντιψυχωτικό.
Πρέπει να συνέλθω.
Σπαταλάω τον χρόνο μου συγκριτικά με τους συνομήλικούς μου.
ΧΑΡΤΕΣ
Θέλω να πάω κάπου
και να βρω το κίνητρό μου.
ΚΑΛΙΦΟΡΝΙΑ
Νομίζω ότι η Ελίσα πίεσε πολύ τον εαυτό της
να αποδείξει ότι είναι όπως όλοι.
Σκέφτηκε πως αν ταξίδευε μόνη, αν ζούσε την περιπέτεια αυτή,
τότε, ήταν φυσιολογική, ικανή.
Ξεχειλίζω από αυτοεκτίμηση και αυτοπεποίθηση.
Επόμενος σταθμός της συγκλονιστικής περιπέτειάς μου: η Δυτική Ακτή.
Η Ελίσα Λαμ ταξίδεψε στο Σαν Ντιέγκο,
και μετά βόρεια στη Δυτική Ακτή.
Έφτασα στη Λα Λα Λαντ.
Στις 28 Ιανουαρίου,
η Ελίσα έφτασε στο Λος Άντζελες
και έκανε τσεκ ιν στο ξενοδοχείο.
Εξερεύνησε μερικές μέρες την πόλη του Λος Άντζελες.
Είναι δύσκολο να μάθεις τι έγινε, αλλά βάσει του πορίσματος των τοξικολογικών,
και καθώς εκτυλισσόταν το ταξίδι, η Ελίσα σταμάτησε να παίρνει τα φάρμακά της.
Και βεβαίως μόλις σταματάει τα φάρμακα,
ο κίνδυνος για ένα επεισόδιο διαταραχής της διάθεσης αυξάνεται.
Όσο ήταν εδώ στο Λος Άντζελες,
πήγε στο Μπέρμπανκ για μια παραγωγή με ζωντανό ακροατήριο.
Όσο ήταν εκεί, φερόταν αλλοπρόσαλλα και περίεργα,
και έγραψε ένα μεγάλο ασυνάρτητο γράμμα
με την απαίτηση να δοθεί στον οικοδεσπότη της εκπομπής,
πράγμα που προφανώς έγειρε ανησυχίες για την ασφάλεια.
Έτσι, η ασφάλεια εκεί
τη συνόδεψε μέχρι έξω,
διότι πίστευαν ότι ίσως αποτελούσε κίνδυνο.
Στο Cecil,
η Ελίσα έμενε σε ένα δωμάτιο με μερικά κορίτσια.
Τα κορίτσια άρχισαν να παραπονιούνται για την αλλοπρόσαλλη συμπεριφορά της.
ΕΪΜΙ ΠΡΑΪΣ ΠΡΩΗΝ ΔΙΕΥΘΥΝΤΡΙΑ CECIL
Δεν μίλησα ποτέ δημοσίως γι' αυτό, αλλά δημιουργούσε αναστάτωση.
Άφηνε σημειώματα στα κρεβάτια άλλων επισκεπτών.
Χειρόγραφα σημειώματα.
Έγραφε "Φύγε. Πήγαινε σπίτι. Βγες έξω".
Κι όταν οι επισκέπτες προσπαθούσαν να μπουν στο δωμάτιο,
δεν άνοιγε την πόρτα.
Ήθελε συνθηματικό.
Το βράδυ πριν από την αναχώρησή της, τη μεταφέραμε σε δικό της δωμάτιο.
Ήταν καλύτερη επιλογή.
Αργότερα, κατεβαίνει στο λόμπι και…
Δεν ξέρω πώς θα το έλεγες. Κάνει αυτήν την κίνηση σαν να λέει
"Είμαι τρελή, αλλά και το Λ.Α. είναι".
Τότε δεν το ψάξαμε πολύ.
Είναι το ξενοδοχείο Cecil.
Συμβαίνουν αυτά εδώ.
Απλώς προχωράς.
Σε αυτήν τη φάση, αρχίσαμε να έχουμε εικόνα της ψυχικής της κατάστασης
βάσει του γεγονότος ότι η Ελίσα δεν έπαιρνε τα φάρμακά της.
Και δώσαμε περισσότερο βάρος στο γεγονός ότι σε αυτήν την κατάσταση,
θα μπορούσε εύκολα να γίνει θύμα εγκλήματος.
Οπότε πλέον η έρευνά μας επικεντρώθηκε στο να ανακαλύψουμε
πώς κατέληξε στη δεξαμενή.
Ήταν απαραίτητο να δω το περιβάλλον όπου βρέθηκε.
ΞΕΝΟΔΟΧΕΙΟ CECIL
Θέλαμε να επανεξετάσουμε τις κινήσεις της.
Όταν ανεβαίνεις στην ταράτσα για να μπεις στη δεξαμενή…
πρέπει να περπατήσεις σε σωλήνες
και να στριμωχτείς ανάμεσα σε δεξαμενές για να φτάσεις σε αυτήν όπου βρέθηκε.
Μετά, πρέπει να κουβαλήσεις ένα πτώμα πάνω σε σκάλα
και να το βάλεις στην τρύπα στην κορυφή της δεξαμενής.
Η άλλη πιθανότητα είναι να μεταφέρθηκε η Ελίσα από το παρακείμενο κτίριο,
αλλά πρέπει να ανέβεις μια σκάλα με ένα πτώμα.
Αν τη σκότωσαν ή την αναισθητοποίησαν σε άλλη τοποθεσία…
αν και ήταν ελαφριά,
το να ανεβάσεις ένα πτώμα σε μια απότομη σκάλα χωρίς να του προκαλέσεις ζημιά,
δεν είναι εφικτό.
Θα είχε μώλωπες, κοψίματα,
κάποια τραύματα που θα είχαν ανακαλυφθεί στη νεκροψία.
Δεν υπήρχε τίποτα από αυτά.
Οι περισσότεροι πνιγμένοι
βρίσκονται συνήθως να πλέουν μπρούμυτα, με χέρια και πόδια σακουλιασμένα.
Αυτό το πτώμα, όμως, βρέθηκε να επιπλέει ανάσκελα.
Είναι μοναδικό εύρημα. Ίσως υποδηλώνει εγκληματική ενέργεια.
Αλλά όταν κοιτάμε τις δεξαμενές, με τη χρήση νερού
η στάθμη αλλάζει.
Θεωρώ ότι η ροή του νερού
την έκανε να γυρίσει και να βρεθεί στη θέση αυτή.
Όταν επανεξετάσαμε τον τόπο,
δεν βρήκαμε τίποτα ύποπτο
ή ότι ο θάνατός της οφείλεται σε έγκλημα.
Οπότε εκείνη τη χρονική στιγμή,
είχαμε τα γεγονότα, τις συνθήκες και όλες τις πληροφορίες
για να συντάξουμε το τελικό πόρισμα.
ΤΈΣΣΕΡΙΣ ΜΗΝΕΣ ΜΕΤΑ ΤΟΝ ΘΑΝΑΤΟ ΤΗΣ ΕΛΙΣΑ
Μια μακρά περίοδος χωρίς καμία πληροφορία…
Ήταν σαν να έκλεισε η υπόθεση στα μάτια του κοινού.
Όλοι περίμεναν τα αποτελέσματα της νεκροψίας.
Επιτέλους, στις 21 Ιουνίου 2013, δημοσιοποιήθηκαν τα αποτελέσματα.
ΔΕΛΤΙΟ ΕΙΔΗΣΕΩΝ
Ο θάνατος της 21χρονης Καναδής τουρίστριας Ελίσα Λαμ
οφείλεται σε πνιγμό κι ήταν ατύχημα.
ΑΤΥΧΗΜΑ Ο ΘΑΝΑΤΟΣ ΤΗΣ ΛΑΜ
Ο αξιωματούχος δήλωσε ότι έπαιξε ρόλο η διπολική διαταραχή της Λαμ.
Είπαν ότι η αιτία θανάτου ήταν ο πνιγμός και επρόκειτο για ατύχημα.
Έπαιξε ρόλο η διπολική διαταραχή.
Δεν ήταν λογικό.
ΑΤΥΧΗΜΑ Ο ΘΑΝΑΤΟΣ ΣΤΗ ΔΕΞΑΜΕΝΗ
Όλη η κοινότητα ήταν συγκλονισμένη.
"Ατύχημα ο πνιγμός".
"Πνίγηκε κατά λάθος".
Το θεωρούν ατύχημα.
Είναι, όμως;
Αποκλείεται.
Το ερεύνησα πάρα πολλές ώρες
και διαφωνώ κάθετα με τον ιατροδικαστή.
Δεν βγάζει νόημα.
Ιδίως αφού η αστυνομία είπε
ότι η καταπακτή ήταν κλειστή.
Οι αστυνομικοί βρήκαν το καπάκι κλειστό.
Κάποιος την έβαλε μέσα και έκλεισε το καπάκι. Αυτό σημαίνει ότι δολοφονήθηκε.
Νομίζω ότι όλοι πίστευαν πως ο θάνατος θα θεωρείτο ανθρωποκτονία,
οπότε ήθελες να εμβαθύνεις στη νεκροψία,
ώστε να δώσεις στον κόσμο να καταλάβει.
Βρήκα έναν σύνδεσμο με το πόρισμα της νεκροψίας της Ελίσα…
το οποίο διάβασα σελίδα-σελίδα.
Το περίεργο εδώ είναι αυτό…
ΕΞΕΤΑΣΗ ΓΙΑ ΣΕΞΟΥΑΛΙΚΗ ΕΠΙΘΕΣΗ
Έγινε εξέταση για βιασμό και δεν βρέθηκε τίποτα,
αλλά αν δεν ήταν σεξουαλική επίθεση,
γιατί να γδυθεί;
Κατά τη νεκροψία, δεν υπάρχουν στοιχεία εσωτερικών ή εξωτερικών τραυμάτων.
Το ότι δεν υπήρχαν σημάδια στο πτώμα
δεν αποκλείει την εγκληματική ενέργεια.
Ίσως οδηγήθηκε εκεί με την απειλή όπλου,
εξαναγκάστηκε να μπει μέσα κι εγκαταλείφθηκε.
Εγκληματική ενέργεια είναι.
Ο ιατροδικαστής είπε ότι πέθανε επειδή δεν έπαιρνε τα φάρμακά της,
αλλά δυσκολεύομαι να το πιστέψω.
Δεν έχω διαβάσει πουθενά
πως όσοι έχουν διπολική διαταραχή θα έκαναν κάτι τέτοιο.
Δεν πιστεύω ότι αιτία θανάτου ήταν η ψυχική της κατάσταση.
Έχω δει πολλά πορίσματα νεκροψίας
και εδώ συμβαίνει κάτι μυστηριώδες και ύποπτο.
Φαίνεται πως υπάρχουν ανακολουθίες στη νεκροψία.
Ο Τόβαρ δείχνει να έχει αμφιβολίες ότι ο θάνατος της Λαμ οφείλεται σε ατύχημα.
Υπάρχει ένα κομμάτι στη νεκροψία για τον τρόπο θανάτου.
ΔΕΝ ΜΠΟΡΟΥΣΕ ΝΑ ΚΑΘΟΡΙΣΤΕΙ
Έχουν ανθρωποκτονία, αυτοκτονία, ατύχημα και απροσδιόριστο.
Φαίνεται πως στην αρχή σημειώθηκε το "απροσδιόριστο",
αλλά μετά το διέγραψαν
και σημειώθηκε το "ατύχημα".
Επιπλέον, η αλλαγή έγινε τρεις ημέρες μετά.
15/6/13 - 18/6/13
Πώς το "απροσδιόριστο" έγινε "ατύχημα";
Γιατί άλλαξε;
Σαν να μπήκε το αφεντικό κάποιου κι είπε
"Όχι, άλλαξέ το. Βάλ' το ατύχημα".
Μπορεί να κίνησε κάποια νήματα η αστυνομία στην ιατροδικαστική υπηρεσία.
Να θεωρήθηκε ατύχημα για την απόκρυψη της αλήθειας.
Είναι ένας εύκολος τρόπος να κλείσεις την υπόθεση.
Θέλουν να την κλείσουν, γιατί έχουν κάτι να κρύψουν.
Έψαξα πληροφορίες για την υπόθεση,
αλλά δεν έχω δει τον φάκελο της αστυνομίας,
κι αυτό εγείρει ερωτήματα.
Πολλοί ζήτησαν την αναφορά της αστυνομίας,
μα κανείς δεν την έχει λάβει.
Σκεφτόμουν "Προφανώς αυτό επιβεβαιώνει την ύπαρξη κάποιας συνωμοσίας".
Για τη διαδικτυακή κοινότητα,
αυτό συνιστά διαφθορά σε υψηλά κλιμάκια.
Η συνωμοσία ήταν οργανωμένη και υπήρχε συνεργασία.
Όσοι εμπλέκονται στη συγκάλυψη…
είναι η αστυνομία του Λ.Α…
ο ιατροδικαστής…
η γενική διευθύντρια του Cecil…
ο υπάλληλος που τη βρήκε
και μετά είναι το πρόσωπο που μένει στο Cecil,
αυτός που ο κόσμος πίστευε
ότι δολοφόνησε την Ελίσα.
Σ' ευχαριστούμε που είσαι μαζί μας.
Ξέρω ότι δεν είναι εύκολο να το συζητάς.
ΠΑΜΠΛΟ ΒΕΡΓΚΑΡΑ ΜΟΥΣΙΚΟΣ ΚΑΙ ΗΘΟΠΟΙΟΣ
Έχω επτά χρόνια να μιλήσω γι' αυτό.
Αλλά συνειδητοποίησα πως δεν λύνεται τίποτα
αν αποφεύγεις τα προβλήματά σου. Πρέπει να τα αντιμετωπίζεις.
Όσο…
μεγάλα κι αν είναι.
25 ΦΕΒΡΟΥΑΡΙΟY 2013
ΕΞΙ ΜΕΡΕΣ ΜΕΤΑ ΤΗΝ ΑΝΑΚΑΛΥΨΗ ΤΟΥ ΠΤΩΜΑΤΟΣ ΤΗΣ ΕΛΙΣΑ
Όλο αυτό το περιστατικό ξεκίνησε τον Φεβρουάριο του 2013.
Ξύπνησα και η φίλη μου μου είχε στείλει ένα μήνυμα.
ΓΕΙΑ ΣΟΥ.
ΤΙ ΕΚΑΝΕΣ;
ΓΙΑΤΙ ΕΙΣΑΙ ΣΤΙΣ ΕΙΔΗΣΕΙΣ;
ΕΚΤΑΚΤΗ ΕΙΔΗΣΗ
Ο σύνδεσμος με πήγε σε ένα ταϊβανέζικο τηλεοπτικό κανάλι.
Ο Μόρμπιντ, τραγουδιστής των Dynasty of Darkness, είναι σατανιστής.
Η μουσική του έχει να κάνει με πτώματα και θάνατο.
Τώρα θεωρείται ο δολοφόνος της Ελίσα Λαμ.
Βλέπω τη φωτογραφία μου εκεί
και λένε
ότι είμαι ύποπτος για φόνο.
Για τον φόνο της Ελίσα Λαμ.
Ο τραγουδιστής έγραψε μηνύματα στο ίντερνετ,
μέρες πριν, με υπονοούμενα ότι σκότωσε κάποιον.
Ξαφνικά άρχισα να παίρνω εκατοντάδες μηνύματα
από ανθρώπους σε όλον τον κόσμο.
Δολοφόνησες την Ελίσα Λαμ;
Εσύ σκότωσες την Ελίσα Λαμ, έτσι;
"Σε μισούμε. Γαμημένε δολοφόνε".
"Γιατί το έκανες;"
Θα φροντίσουμε να πληρώσεις γι' αυτό που έκανες.
Έπαθα σοκ. Τα είχα χαμένα.
Πριν από αυτό,
δεν είχα ξανακούσει για την Ελίσα Λαμ.
Μετά από αυτό, το PGR, το FBI του Μεξικού,
ήρθε στο σπίτι μου.
Με ρώτησαν αν είχα κάνει θυσίες αίματος
στον Σατανά με ζώα.
Δεν απήγγειλαν κατηγορίες, όμως. Τίποτα.
Μετά συνειδητοποίησα ότι
κατηγορήθηκα για τη δολοφονία,
επειδή οι web sleuth…
βρήκαν ένα δικό μου βίντεο
που ανέβασα στο ίντερνετ,
όταν έμενα στο ξενοδοχείο Cecil.
Γεια σας.
Είμαι εδώ στο ξενοδοχείο Cecil, στο κέντρο του Λ.Α.
Είχα πάει τον Φεβρουάριο του 2012 για τρεις μέρες.
Και αυτό ήταν.
12 ΜΗΝΕΣ ΠΡΙΝ ΑΠΟ ΤΟΝ ΘΑΝΑΤΟ ΤΗΣ ΕΛΙΣΑ
Το κάνω συνέχεια.
Αναρωτιέμαι αν ο κόσμος αρχίζει να φρικάρει για τις βλακείες.
Εγώ πήγα έναν χρόνο πριν από την Ελίσα Λαμ.
ΚΡΑΤΗΣΗ: ΠΑΜΠΛΟ ΒΕΡΓΚΑΡΑ
ΤΣΕΚ ΙΝ: 4/2/12 - ΤΣΕΚ ΑΟΥΤ: 7/2/12
Κι όταν πέθανε,
δεν ήμουν καν στη χώρα.
Ήμουν στο Μεξικό και δούλευα το άλμπουμ μου.
22 ΙΑΝΟΥΑΡΙΟΥ 2013
Έχω συμβόλαια από το στούντιο.
Έχω σφραγίδες στο διαβατήριό μου
και παρόλα αυτά,
οι web sleuth στάθηκαν στην εμφάνισή μου.
Ήταν το έναυσμα.
ΚΑΤΑΣΠΑΡΑΣΣΩ
Κάποιοι από τους στίχους λένε για θάνατο, φόνο, οτιδήποτε,
αλλά είναι απλώς στίχοι. Είναι μουσική. Είναι τέχνη.
Αυτό δεν με κάνει φονιά.
Ήθελα να ξεκαθαρίσω τα πράγματα και να υπερασπιστώ τον εαυτό μου.
Έφτιαξα ένα βίντεο όπου είπα ότι είμαι αθώος.
Είμαι ο Μόρμπιντ.
Ήθελα να σας πληροφορήσω
ότι δεν σκότωσα την Ελίσα Λαμ.
Είμαι αθώος.
Αποφάσισα να αλλάξω τη φωνή μου,
να φορέσω μάσκα, γιατί με έπιασε παράνοια.
Οι web sleuth, όμως, δεν τα παρατούσαν.
Μου έκαναν αναφορές, με αποτέλεσμα το κανάλι μου στο YouTube,
ο λογαριασμός μου στο Facebook και το μέιλ μου να διαγραφούν.
ΔΙΑΓΡΑΦΗ ΛΟΓΑΡΙΑΣΜΟΥ GOOGLE
Δεν τους νοιάζει να είσαι ειλικρινής.
Θέλουν να σε καταστρέψουν.
ΘΑ ΣΕ ΚΥΝΗΓΗΣΟΥΜΕ ΟΛΟΙ
ΕΛΑ ΣΤΟ Λ.Α. ΘΑ ΣΕ ΣΚΟΤΩΣΟΥΜΕ.
-ΕΣΥ ΣΚΟΤΩΣΕΣ ΤΗΝ ΕΛΙΣΑ -ΘΕΣ ΝΑ ΔΟΛΟΦΟΝΗΣΕΙΣ ΚΙ ΕΜΕΝΑ;
Υπήρχαν ψευδείς κατηγορίες και απειλές ότι θα με σκοτώσουν.
ΠΡΟΕΙΔΟΠΟΙΗΣΗ! ΚΡΥΨΟΥ ΤΩΡΑ!
Κάθε μέρα, κάθε βδομάδα.
Δεν υπήρχε διαφυγή.
Όταν δέχεσαι τόσο μίσος και αρνητικότητα,
κάτι σπάει στο μυαλό σου.
Γυρίζει ένας διακόπτης.
Μετά από λίγο,
φτάνεις στα όριά σου.
Δεν μπορείς να υπερασπιστείς τη ζωή σου, τη μουσική και την τέχνη σου.
Όσο δυνατός κι αν είσαι,
νιώθεις ανίσχυρος.
Στενοχωρήθηκα πάρα πολύ.
Κατέρρευσα
και προσπάθησα να δώσω τέλος στη ζωή μου.
Ξύπνησα σε ψυχιατρικό νοσοκομείο.
Οι web sleuth συνεχίζουν τη ζωή τους σαν να μην έγινε τίποτα.
Έφεραν, όμως, τα πάνω κάτω στη δική μου ζωή.
Νιώθω ότι έχασα την ελευθερία
έκφρασης.
Δεν έχω ξανακάνει άλλη μουσική
κι όταν προσπαθώ δεν είναι το ίδιο.
Προσπαθώ να ξαναφτιάξω τη ζωή μου, αλλά
είναι χάλια κάθε μέρα.
Δεν περνάει.
Πρέπει να ζω με αυτό όλη μου τη ζωή.
Θα είναι εκεί όλη μου τη ζωή.
ΑΣΤΥΝΟΜΙΚΟ ΤΜΗΜΑ ΛΟΣ ΑΝΤΖΕΛΕΣ
Θυμάμαι κάτι παράξενο.
Οι web sleuth προσπάθησαν να συνδέσουν την υπόθεση της Ελίσα
με έναν τραγουδιστή στο Μεξικό,
αλλά μπορώ να πω ότι δεν έχει σχέση.
Οι web sleuth είχαν καλές προθέσεις,
όπως εμείς.
Εθίζεσαι.
Είναι πρόκληση να συμπληρώνεις το παζλ.
Είναι ο ενθουσιασμός του κυνηγιού.
Μα σε αυτήν την περίπτωση, απομακρύνονταν όλο και περισσότερο απ' τα στοιχεία.
Όλες οι πληροφορίες που χρησιμοποιήθηκαν για να θεωρηθεί ο θάνατος ατύχημα
δεν γνωστοποιούνται υποχρεωτικά στο κοινό,
οπότε ο κόσμος στο ίντερνετ
δεν έχει όλα τα στοιχεία.
Δεν έχεις όλα τα γεγονότα.
Στα πρώτα στάδια της έρευνας, στις συζητήσεις με την οικογένεια,
δεν είχε γίνει γνωστή η σοβαρότητα της ψυχικής της ασθένειας.
Καθώς περνούσε ο καιρός, μάθαμε από την αδερφή της Ελίσα
ότι η Ελίσα συνήθιζε να μην παίρνει τα φάρμακά της…
και πολλές φορές στο παρελθόν…
είχε πάθει νευρικό κλονισμό.
Σύμφωνα με την οικογένειά της, είχε παραισθήσεις.
Έβλεπε πράγματα που δεν υπήρχαν.
Ήταν τόσο άσχημα, που σε μια περίπτωση τουλάχιστον,
χρειάστηκε να νοσηλευτεί.
Βάσει των στοιχείων,
η Ελίσα είχε διπολική διαταραχή τύπου 1…
δηλαδή την πιο σοβαρή μορφή της διπολικής διαταραχής,
με εμφάνιση ψυχωτικών συμπτωμάτων, ενίοτε.
Σε αυτήν την κατάσταση έχεις αποδιοργανωμένη σκέψη,
η λογική δεν έχει νόημα,
και δύσκολα διακρίνεις τη φαντασία απ' την πραγματικότητα.
Όταν κοιτάς τις αναφορές για τη συμπεριφορά της στο ξενοδοχείο,
σε αυτήν τη μαγνητοσκόπηση και το περιβόητο βίντεο στο ασανσέρ…
το συμπέρασμα είναι πως πρόκειται για ψυχωτικό επεισόδιο.
Το βράδυ της εξαφάνισής της, φαίνεται να είναι μόνη στο ξενοδοχείο.
Και μετά μπαίνει στο ασανσέρ.
Στο βίντεο του ασανσέρ φαίνεται ότι είναι κάποια
σε κατάσταση παράνοιας και με ψευδαισθήσεις καταδίωξης.
Φαίνεται ότι μπορεί να είχε παραισθήσεις.
Και η αδερφή της είπε ότι είχε τέτοια συμπεριφορά.
Μάθαμε πως όταν είχε κάποιο επεισόδιο στο παρελθόν,
φοβόταν πως την κυνηγούσαν.
Ίσως βλέπει πράγματα που δεν υπάρχουν ή ακούει φωνές.
Οι φωνές μπορεί να λένε τρομακτικά πράγματα,
ότι κάποιος μπορεί να σε βλάψει ή να πας να αυτοκτονήσεις.
Δεν μπορείς να τις σταματήσεις.
Η Ελίσα Λαμ ήταν σε κατάσταση απόγνωσης,
και τρέχει να ξεφύγει από κάτι που βλέπει στο μυαλό της.
Σε αυτήν την κατάσταση, νιώθει πραγματικά ότι την κυνηγούν.
Πιστεύει ότι κινδυνεύει και δεν είναι ασφαλής πουθενά.
Τρέχει στο ξενοδοχείο για να σώσει τη ζωή της.
Η αδερφή της Ελίσα είπε ότι στο παρελθόν
έπιανε φόβος την Ελίσα, είχε παραισθήσεις.
Έτρεχε και κρυβόταν. Κρυβόταν κάτω από το κρεβάτι.
Εκείνη τη στιγμή, ανέβηκε στην ταράτσα.
Και της φάνηκε λογικό
να κρυφτεί στη δεξαμενή νερού.
Ανέβηκε τη σκάλα…
άνοιξε την καταπακτή
και
πήδηξε μέσα.
Εκεί μέσα, όμως, μία ήταν η διέξοδος.
Από την καταπακτή.
Αν η δεξαμενή είναι γεμάτη νερό, μπορείς να βγεις.
Αλλά αν το νερό χρησιμοποιείται και μειώνεται η στάθμη,
είναι πιο δύσκολο να φτάσεις στην κορυφή.
Νομίζω ότι εγκλωβίστηκε
κι ο μόνος τρόπος να κρατηθεί ζωντανή ήταν να κουνά τα άκρα συνεχώς.
Όσο ήταν εκεί μέσα, γδυνόταν,
ίσως επειδή προσπαθούσε να επιπλέει και να απαλλαγεί απ' το βάρος.
Επίσης, υπήρχε και η πιθανότητα υποθερμίας.
Μπορεί να είχε πέσει πολύ η θερμοκρασία του νερού.
Σε αυτήν την περίπτωση, τα άτομα αρχίζουν να γδύνονται
εξαιτίας των φυσιολογικών αλλαγών που συμβαίνουν στο σώμα.
Τελικά, όμως, δεν άντεξε και πνίγηκε.
Θλιβερό τέλος.
Κοιτάζοντας πίσω,
δεν υπήρχαν αποδεικτικά στοιχεία για εγκληματική ενέργεια.
Δεν αποδείχθηκε ότι είχε πρόθεση να βλάψει τον εαυτό της,
στην ψυχική κατάσταση που βρισκόταν,
οπότε δεν πιστεύω ότι αυτοκτόνησε.
Νιώθω σίγουρος στην απόφασή μου
ότι ο θάνατος οφείλεται σε πνιγμό και ατύχημα…
και σημαντικός παράγοντας ήταν η διπολική διαταραχή.
Είναι σημαντικό να καταλάβει ο κόσμος τη διπολική διαταραχή.
Είναι αρρώστια και μπορεί να σε βλάψει ανά πάσα στιγμή.
Ξέρω ότι υπάρχουν ανησυχίες
σχετικά με την ημερομηνία στο έντυπο του πορίσματος.
Σε αυτήν την περίπτωση, είμαστε άνθρωποι. Έγινε ένα λάθος.
Υποδείξαμε το λάθος και σημειώσαμε το σωστό.
Αν ζουμάρεις στις ημερομηνίες,
θα δεις ότι και οι δυο λένε 18 και όχι 15 και 18.
Οπότε διαβάστηκε λανθασμένα.
Ορισμένοι πιστεύουν ότι υπάρχει κάποιου είδους συνωμοσία
και έγινε μοντάζ στο βίντεο, ώστε να προστατευτεί ο δολοφόνος.
Βλέπετε το κόψιμο όταν κλείνει η πόρτα.
Το βίντεο έχει επιβραδυνθεί.
Ο κώδικας χρόνου έχει παραποιηθεί.
Σε τέτοια έρευνα,
αποκρύπτεις κάποιες λεπτομέρειες από το κοινό,
όπως την ακριβή ώρα που ήταν στο ασανσέρ.
Ίσως γι' αυτό τροποποιήθηκε ο κώδικας χρόνου στο βίντεο.
Ένας από τους λόγους που μπορεί να επιβραδύνεις το βίντεο
είναι ότι ελπίζεις κάποιος να την αναγνωρίσει.
Δεν μπορώ να δώσω συγκεκριμένη απάντηση
για το αν οι δημόσιες σχέσεις μας ή αν τα ανεξάρτητα μέσα ενημέρωσης
έκαναν μοντάζ για κάποιον λόγο,
αλλά ξέρω ότι τυχόν αλλαγές στο βίντεο
δεν έγιναν από κανέναν στο ξενοδοχείο.
Θα μιλήσουν τα αποδεικτικά στοιχεία.
Και δεν υπήρχε κάτι ύποπτο
για το πρωτότυπο βίντεο του σκληρού δίσκου που έχουμε στην κατοχή μας.
Και υπάρχουν πολλά ερωτήματα
για παραλείψεις…
από πλευράς αστυνομίας,
διότι δεν έψαξαν τις δεξαμενές τότε.
Και ξέρω ότι οι ερευνητές λυπούνται που δεν την ανακάλυψαν στη δεξαμενή.
Ήταν εκεί μέσα.
Μας διέφυγε.
Είναι απαίσιο.
Φαντάζομαι ότι βλέπετε το συναίσθημα που μου προκαλεί,
γιατί δεν ξεχνάς.
Και σε αυτήν την περίπτωση, ανακαλύψαμε τι συνέβη.
Αλλά η απάντηση πόνεσε.
ΕΛΙΣΑ ΛΑΜ
Είναι λυπηρό που κάποιοι πιστεύουν ότι υπάρχει συνωμοσία,
αλλά δεν υπάρχει.
Ξοδέψαμε πολύ χρόνο
με εμμονή για το μυστήριο, την ίντριγκα, το πόσο αλλόκοτη ήταν η ιστορία,
που ξεχνάμε ότι οι συγγενείς και φίλοι,
όσοι νοιάζονταν για την Ελίσα και την αγαπούσαν,
το βλέπουν πολύ διαφορετικά.
Γι' αυτούς, πρέπει να είναι κόλαση. Είναι τραυματικό.
Είναι θλιβερό.
Έξω από το εστιατόριο της οικογένειας κοντά στο Βανκούβερ,
ένα μνημόσυνο για μια νέα ζωή που χάθηκε πρόωρα
με αλησμόνητο τρόπο.
Στις 19 Σεπτεμβρίου 2013,
οι γονείς της Ελίσα κατέθεσαν αγωγή κατά του ξενοδοχείου Cecil.
ΑΝΩΤΑΤΟ ΔΙΚΑΣΤΗΡΙΟ ΚΑΛΙΦΟΡΝΙΑ
Φαινόταν πως πίστεψαν ότι ήταν τυχαίος πνιγμός…
αλλά σύμφωνα με την αγωγή, ήταν άδικος θάνατος από αμέλεια του ξενοδοχείου.
Πήγα στην ακρόαση…
ΔΙΚΑΣΤΙΚΗ ΑΙΘΟΥΣΑ 14Α
για να δω αν μπορώ να πάρω πληροφορίες.
Ένα από τα σημεία που ανέφερε ο δικηγόρος της οικογένειας Λαμ ήταν
ότι υπήρχε κίνδυνος στην ταράτσα…
κι έπρεπε να είχαν κάνει περισσότερα
για να μην ανεβαίνει εκεί ο κόσμος.
Ο δικηγόρος μας απάντησε ότι πήραμε μέτρα ασφαλείας.
Στην ταράτσα ανεβαίνουν μόνο υπάλληλοι.
Και υπάρχει πάντα συναγερμός στην πόρτα της ταράτσας.
Οι εξωτερικές έξοδοι κινδύνου, όμως, είναι προσβάσιμες σε όλους,
διότι σε περίπτωση έκτακτης ανάγκης πρέπει να βγεις.
Σε ό,τι αφορά τις δεξαμενές,
πέρα απ' τον κίνδυνο να πέσει κάποιος μέσα,
υπάρχει κίνδυνος να μολυνθεί πολύ εύκολα το νερό από κάποιον.
Είναι εξαιρετικά απλό.
Κλειδώστε τα καπάκια.
Δεν υπήρχαν κανονισμοί τότε που να πρέπει να κλειδώσουμε τη δεξαμενή.
Σίγουρα τώρα κλειδώνουν τις δεξαμενές, τότε δεν τις κλείδωναν.
Κάτι που ήθελα να καταλάβω καλύτερα ήταν
η κατάσταση του καπακιού.
Σύμφωνα με την αστυνομία…
το καπάκι ήταν κλειστό,
οπότε πώς έκλεισε το καπάκι η Ελίσα;
Ο υπάλληλος που τη βρήκε λέγεται Σαντιάγκο Λόπεζ.
Αναφέρει στο δικαστήριο ότι ανεβαίνει πάνω στη δεξαμενή
και η καταπακτή
είναι ανοιχτή.
Η ΚΑΤΑΠΑΚΤΗ ΤΗΣ ΚΕΝΤΡΙΚΗΣ ΔΕΞΑΜΕΝΗΣ ΗΤΑΝ ΑΝΟΙΧΤΗ
Συγκλονιστική νέα πληροφορία.
Αυτό αλλάζει εντελώς τις πιθανότητες για τον τρόπο που πέθανε.
ΣΑΝΤΙΑΓΚΟ ΛΟΠΕΖ ΠΡΩΗΝ ΥΠΑΛΛΗΛΟΣ ΞΕΝΟΔΟΧΕΙΟΥ CECIL
Η δεξαμενή είχε καταπακτή;
Μια μικρή πόρτα.
Όταν ανέβηκα τότε, ήταν ανοιχτή.
Τότε την είδα.
Ήταν ήδη ανοιχτή;
Σε ό,τι αφορά το πτώμα της Ελίσα,
μας αναφέρθηκε
ότι ένας υπάλληλος ανέβηκε στη σκάλα.
Η καταπακτή ήταν ανοιχτή…
αλλά δεν αναφέρθηκε αυτό στα ΜΜΕ.
Η καταπακτή ήταν κλειστή όταν ανέβηκαν οι αστυνομικοί.
Επικοινωνιακό σφάλμα.
Κάποιος είπε ότι ήταν κλειστό και ήθελε να πει ότι ήταν ανοιχτό.
Αθώο λάθος.
Πέρα από όλα αυτά,
ο δικηγόρος των Λαμ λέει ότι το ξενοδοχείο είχε ευθύνη
να βοηθήσει την Ελίσα.
Επειδή η Ελίσα Λαμ ήταν φιλοξενούμενη στο Stay on Main του ξενοδοχείου Cecil,
μόλις άρχισε να παρουσιάζει αφύσικη συμπεριφορά,
υπήρχε υποχρέωση να αναγνωρίσουν οι υπεύθυνοι
πως το άτομο αυτό δεν έστεκε στα καλά του
και χρειαζόταν βοήθεια.
Αν τη ρωτούσε κάποιος "Είσαι καλά;
Η οικογένειά σου; Να επικοινωνήσουμε μαζί της;"
Μπορεί να άλλαζε κάτι.
Ως διευθύντρια,
πόσες προφυλάξεις παίρνεις για να βεβαιωθείς ότι κάποιος είναι καλά;
Η συμπεριφορά της ήταν περίεργη, μα όχι τόσο ώστε να κληθούν αξιωματούχοι.
Και διερωτώμαι.
Αν καλούσα την Άμεση Δράση,
θα ερχόταν κανείς;
Πολλές φορές δεν το σηκώνουν καν.
Συμβαίνουν πολλά στην περιοχή.
Υπάρχει τεράστιο πρόβλημα.
Είναι τεράστιος φόρτος εργασίας για την αστυνομία και τους εμπλεκόμενους.
Είναι τραγικό αυτό που συνέβη στην Ελίσα Λαμ, αλλά δεν φταίει το ξενοδοχείο.
Δεν ευθυνόμασταν εμείς για τον θάνατό της.
Δεν είμαστε υπεύθυνοι.
Ο δικαστής αποφάνθηκε υπέρ του ξενοδοχείου
και η αγωγή απορρίφθηκε.
Το να μάθουμε ότι το καπάκι ήταν ανοιχτό,
είναι πολύ σημαντικό.
Ήταν η στιγμή που άλλαξε τα πάντα για μένα.
Βασικά αποκλείστηκε η τελευταία πιθανότητα
για εγκληματική ενέργεια
και κατάλαβα τελικά
ότι είναι μια τραγωδία με μια γυναίκα που υπέφερε.
Είδαμε το ασανσέρ να ανεβοκατεβαίνει στο βίντεο.
Σε αυτόν τον όροφο έμενε.
Για αρκετό καιρό,
πίστευα ότι ήταν ανθρωποκτονία κι ήμουν σχεδόν εκατό τοις εκατό σίγουρος.
Προσπαθώντας να βγάλω νόημα…
ένιωσα ότι αν έβλεπα τον τάφο της, θα έβαζα μια τελεία.
Είχα κάποιον που ήταν καλός και πήγε να τραβήξει βίντεο.
ΕΛΙΣΑ ΛΑΜ 1991-2013
Έβαλε το χέρι του στην ταφόπλακά της.
Τώρα συνειδητοποιώ ότι την τιμώ αποδεχόμενος την αλήθεια,
ότι ήταν μια τραγωδία ενός θανάτου από ατύχημα.
Είναι ξεκάθαρο τι της συνέβη.
Όταν κοιτάς τι έγινε, υπάρχει εξήγηση…
ΕΛΙΣΑ ΛΑΜ
αλλά παραμένει ένα μυστήριο του ίντερνετ,
ένας σύγχρονος αστικός μύθος, μια άλυτη ιστορία.
ΤΟ ΒΙΝΤΕΟ ΜΕ ΤΟ ΑΣΑΝΣΕΡ: Η ΔΙΚΗ ΣΑΣ ΑΠΟΨΗ;
Όταν ο κόσμος ακούει για την υπόθεση της Ελίσα Λαμ…
υπάρχει ένα πολιτιστικό φαινόμενο…
το οποίο οδηγεί σε διογκούμενο ρεύμα.
Το σκέφτομαι συνέχεια. Πρέπει να μάθω τι έγινε.
Το έχω δει χίλιες φορές.
Νομίζω ότι ο κόσμος ήλπιζε
να υπήρχε ένας δολοφόνος…
ΔΟΛΟΦΟΝΗΘΗΚΕ
ή να πραγματοποιηθούν οι θεωρίες συνωμοσίας.
ΤΕΛΕΤΟΥΡΓΙΚΟ ΝΟΗΜΑ
Διότι η πραγματικότητα είναι πολύ πιο θλιβερή.
ΤΟ ΚΑΗΜΕΝΟ ΤΟ ΚΟΡΙΤΣΙ!
Εντάξει.
Είδα ξανά όλα μου τα βίντεο πριν έρθω γι' αυτό
και είδα ότι ήμουν υπέρ μιας συνωμοσίας.
Το ένστικτό μου λέει…
Ήμουν παγιδευμένος σε όλα αυτά τα παράξενα που συνέβαιναν παράλληλα
στην υπόθεση αυτή.
Τελικά, υπήρχαν πολλές ακραίες συμπτώσεις
που τροφοδοτούσαν τις θεωρίες αυτές.
Όταν, όμως, διεισδύεις βαθιά σε κάτι,
χάνεις τη συνολική εικόνα.
Πιστεύω ότι οι άνθρωποι που ξεπερνούν τα όρια αυτά χωρίς στοιχεία ή αποδείξεις…
Τότε χάνεις τον έλεγχο
και κάνεις πράγματα που βλάπτουν τον άλλον.
Όταν δημοσιεύτηκε η είδηση ότι ο θάνατός της ήταν ατύχημα,
κανείς δεν μου ζήτησε συγγνώμη, κανείς δεν με προσέγγισε.
Δεν άλλαξε τίποτα.
Είναι λάθος αυτό.
Δεν πρέπει να γλιτώνει έτσι εύκολα ο κόσμος.
Πρέπει να είμαστε πιο υπεύθυνοι με το τι λέμε και κάνουμε.
Ό,τι μου συνέβη, μπορεί να συμβεί στον καθένα.
Είναι σοβαρό αυτό.
Εγώ επέζησα, αλλά
πολλοί δέχονται διαδικτυακό εκφοβισμό και δεν τα καταφέρνουν.
Αυτό το μέρος είναι μια πύλη στην κόλαση.
Όταν μπαίνεις, συμβαίνουν άσχημα πράγματα.
Συνειδητοποίησα ότι εγώ είμαι ένα ακόμα θύμα.
Απλώς με διαφορετικό τρόπο.
Κλείσαμε την 1η Ιανουαρίου 2017.
Το ξενοδοχείο πουλήθηκε σε όμιλο της Νέας Υόρκης.
Αξίζει 80 εκατομμύρια τώρα. Τρελό.
Αποφασίστηκε ότι το μισό κτίριο θα είναι εργατικές κατοικίες
και το άλλο μισό θα είναι πολυτελές ξενοδοχείο.
Ελπίζω να είναι πιο ασφαλές μέρος για όλους.
Σύμφωνα με αναφορές,
ο νέος ιδιοκτήτης θέλει να βάλει
μπαρ στην ταράτσα…
και ρηχή πισίνα.
Εύχομαι καλή επιτυχία στο ξενοδοχείο.
Πραγματικά.
Νομίζω ότι αξίζει άλλη μια ευκαιρία.
Μπορεί να κλέψει την παράσταση
και να συζητιέται θετικά.
Ήρθε η ώρα.
Σήμερα βλέπουμε ένα νέο όραμα για το κέντρο του Λος Άντζελες…
όπου υπάρχει συσσώρευση άστεγων και φτώχειας,
βίας…
τουρισμού
και μελών της υψηλής κοινωνίας που μένουν σε πολυτελή νέα ξενοδοχεία και λοφτ.
Όλοι αυτοί οι άνθρωποι είναι μαζί.
Οπότε τώρα, άτομα που θέλουν να βγάλουν χρήματα σε αυτήν την περιοχή,
έχουν τη ρητορεία
"Θα καθαρίσουμε τους δρόμους του Σκιντ Ρόου".
Προσπαθώντας να απομακρύνουν ανθρώπους.
Έρχονται πολλοί εδώ
και παραπονιούνται για τους άστεγους.
Πού θα πάνε όλοι αυτοί;
Πάντα εκεί ήταν.
Εσύ έρχεσαι εδώ, γιατί κοιτάς αφ' υψηλού τον άλλον;
Μα αυτό κάνουν.
Μιλάμε για τους άστεγους λες και είναι αυτοί το θέμα.
Αυτά τα άτομα αξίζουν καλύτερο χώρο από αυτόν που τους φτιάξαμε.
Διότι στον χώρο αυτόν,
τα επεισόδια κακής ψυχικής υγείας
έχουν γίνει συνηθισμένα.
Και πόσες άλλες ιστορίες σαν της Ελίσα Λαμ
μας έχουν διαφύγει;
ΤΕΛΕΥΤΑΙΑ ΓΝΩΣΤΗ ΔΙΕΥΘΥΝΣΗ: ΟΔΟΣ ΜΕΪΝ 640, ΚΕΝΤΡΟ ΛΟΣ ΑΝΤΖΕΛΕΣ
ΟΝΟΜΑ: ΕΛΙΣΑ ΛΑΜ ΓΛΩΣΣΕΣ: ΑΓΓΛΙΚΑ - ΚΑΝΤΟΝΕΖΙΚΑ
Η κατάθλιψη είναι χάλια. Τελεία και παύλα.
Αν κάποιος σου πει ότι έχει κατάθλιψη,
μη ρωτήσεις γιατί.
Δεν υπάρχει γιατί.
Κάθε μέρα να τους λέτε ότι τους αγαπάτε.
Κάθε μέρα να τους θυμίζετε ότι θα γίνουν καλύτερα τα πράγματα.
Δεν μπορείτε να κάνετε τίποτα άλλο.
Θεωρώ ότι η Ελίσα ήταν μια λαμπρή κοπέλα με λαμπρό μέλλον
κι έκανε το παν για να αντιμετωπίσει τη χρόνια ασθένειά της.
Δεν είμαι επαγγελματίας καταθλιπτική.
Είμαι πολύ περισσότερα.
Είμαι πολύ τυχερή.
Έχω υπέροχα, όμορφα πράγματα στη ζωή μου.
Είμαι γεμάτη…
αγάπη.
Η Ελίσα ήταν πολυδιάστατος άνθρωπος, με πολλές διαφορετικές απόψεις.
Αναζητούσε την ευτυχία…
και λαχταρούσε τη χαρά.
Ήξερε πώς ήθελε να είναι.
Αυτό είναι με τις δυνατότητες.
Ήμουν πολύ κοντά.
Αυτό που μπορούσε να γίνει, μα δεν έγινε,
σου ραγίζει την καρδιά.
Νομίζω ότι μας έκλεψαν κάποια που θα γινόταν σπουδαία συγγραφέας.
Κοιτάζοντας το γράψιμό της, την ειλικρίνειά της,
εμείς χάσαμε.
ΕΤΣΙ ΑΝΑΚΑΛΥΠΤΕΙΣ ΤΗ ΖΩΗ.
Όλοι χάσαμε.
Ο κόσμος ακόμη διαβάζει τα μπλογκ της και σχολιάζει τις δημοσιεύσεις της.
Έχει απήχηση μέχρι σήμερα.
Χωρίς αμφιβολία,
άφησες το σημάδι σου εδώ.
Έχεις αγγίξει πολλές ζωές, Ελίσα.
Μάλλον έσωσες και πολλούς ανθρώπους.
Μου δίνεις ελπίδα.
Τώρα που σε γνώρισα, βλέπω ότι κάποιος με καταλαβαίνει.
Λυπάμαι μόνο που δεν σε βρήκα νωρίτερα.
Δεν θα ξεχάσω την ιστορία σου.
Το υπόσχομαι.
Η Ελίσα Λαμ μας έσμιξε
και χάρη στην Ελίσα συνειδητοποίησα ότι δεν είμαστε μόνοι.
Δεν είμαστε μόνοι.
Υπάρχουν ιστορίες που σου μένουν και δεν σταματάς να σκέφτεσαι.
Είναι σίγουρα μια από αυτές.
Δεν ξεχνιέται η Ελίσα Λαμ.
Ήταν σημαντική προτού πεθάνει. Ακόμη είναι.
Βλέπεις ότι η ζωή της είχε σημασία.
Η κληρονομιά της ζει.
Είναι εδώ με όλους.
Δεν έχει "φύγει".
Υποθέτω ότι αυτή είναι η φύση του ανθρώπου,
να νιώθει τόσο σπουδαίος, τόσο σημαντικός,
αλλά
είναι ένα αναβόσβημα στο σύμπαν…
και δίνει μάχη να συμβιβαστεί με τις δυο αυτές αλήθειες.
AN ΕΧΕΤΕ ΚΑΠΟΙΟ ΠΡΟΒΛΗΜΑ ΨΥΧΙΚΗΣ ΥΓΕΙΑΣ
Ή ΓΝΩΡΙΖΕΤΕ ΚΑΠΟΙΟΝ ΠΟΥ ΥΠΟΦΕΡΕΙ, ΕΠΙΣΚΕΦΤΕΙΤΕ ΤΟ WANNATALKABOUIT.COM
ΓΙΑ ΠΛΗΡΟΦΟΡΙΕΣ ΚΑΙ ΣΥΜΒΟΥΛΕΣ.
Υποτιτλισμός: Μάρθα Σιαμέτη